CELEX: 62021CN0833
Language: mt
Date: 2021-12-31 00:00:00
Title: Kawża C-833/21: Talba għal deċiżjoni preliminari mressqa mill-Audiencia Nacional (Spanja) fil-31 ta’ Diċembru 2021 – Endesa Generación S.A.U vs Tribunal Económico Administrativo Central

28.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/17
            
         
      Talba għal deċiżjoni preliminari mressqa mill-Audiencia Nacional (Spanja) fil-31 ta’ Diċembru 2021 – Endesa Generación S.A.U vs Tribunal Económico Administrativo Central
      (Kawża C-833/21)
      (2022/C 138/19)
      Lingwa tal-kawża: l-Ispanjol
      
         Qorti tar-rinviju
      
      Audiencia Nacional
      
         Partijiet fil-kawża prinċipali
      
      
         Rikorrent: Endesa Generación S.A.U
      
         Konvenut: Tribunal Económico Administrativo Central
      
         Domandi preliminari
      
      
                  1)
               
               
                  Il-leġiżlazzjoni nazzjonali Spanjola li tistabbilixxi taxxa fuq il-faħam intiż għall-produzzjoni tal-elettriku u li, minkejja li l-għan tagħha huwa allegatament il-protezzjoni tal-ambjent, ma tirriflettix dan l-għan fl-istruttura tat-taxxa u tiddedika d-dħul minnha għall-finanzjament tal-ispejjeż tas-sistema elettrika hija konformi mal-Artikolu 14(1)(a) tad-Direttiva tal-Kunsill 2003/96/KE tas-27 ta’ Ottubru 2003 li tirriforma l-istruttura tal-Komunità dwar tassazzjoni fuq prodotti ta’ enerġija u elettriku (1)?
               
            
                  2)
               
               
                  Jista’ jiġi kkunsidrat li l-istruttura tat-taxxa tirrifletti l-għan ambjentali sa fejn ir-rati tat-taxxa huma stabbiliti skont is-saħħa kalorifika tal-faħam użat għall-produzzjoni tal-elettriku?
               
            
                  3)
               
               
                  L-għan ambjentali huwa milħuq bis-sempliċi fatt li jinġabru taxxi fuq ċerti prodotti tal-enerġija mhux rinnovabbli u mhux fuq l-użu ta’ dawk li huma kkunsidrati bħala ta’ ħsara inqas għall-ambjent?
               
            
         (1)  ĠU Edizzjoni Speċjali bil-Malti, Kapitolu 9, Vol. 1, p. 405.